**Kjære konfirmanter og konfirmantforeldre/foresatte!**

Velkommen til presentasjonsgudstjenesten søndag 6.september i Nygård kirke kl 11.00 med informasjonsmøte etter gudstjenesten.

Vi har en flott gjeng med konfirmanter og vi håper på å få en inspirerende og lærerik konfirmanttid.

Konfirmantene møter 30 minutter før, dvs. 10.30, og kommer inn i prosesjon når gudstjenesten begynner. Ingen hvite konfirmantkapper brukes denne gangen, så vær gjerne litt pent kledd.

**Vi er inne i en pandemiperiode med oppblomstring etter ferien. Dette vil vi i kirken ta på alvor. Derfor blir det ikke kirkekaffe eller kaker etter gudstjenesten, slik vi har hatt tidligere.**

**Vi har registrering av hver enkelt med navn og telefonnummer når dere kommer til gudstjenesten grunnet smittesporing. Konfirmantene og foreldre/foresatte trenger ingen registrering, da vi allerede har det på plass.**

**Alle bruker** Antibac **før dere går inn i kirken. Den står ved inngangene. Begge inngangsdørene blir åpnet, slik at det ikke blir kødannelse.**

**Vi har også munnbind for dem som ønsker å bruke det.**

**Husk 1 meter avstand når dere kommer inn i kirken og når dere går ut. Denne avstanden må også holdes inne i kirken hvis dere ikke hører til samme familie eller husstand.**

**Invitér gjerne øvrige familiemedlemmer til denne gudstjenesten, søsken, besteforeldre, tanter og onkler osv.**

Under gudstjenesten får konfirmantene bibelen og setter opp et blad, som de selv har laget, på et filt - tre på veggen. Konfirmantene tas også med i forbønnen og prekenen.

Laxing Tensing og Fredrik Engelsen fra Langhaugen musikkgymnas medvirker.

Vi forbereder presentasjonsgudstjenesten i denne uken, tirsdagsgruppen og onsdagsgruppen fra kl 15.45-17.00. Tensing konfirmantene velger en av disse dagene denne uke, slik at de får laget «bladet2 sitt.

Vel møtt på søndag!

Mvh

Gunn Berit Guldbrandsen

Sokneprest

M 48213324